User:Csu Sabac

Regionalni centar za profesionalni razvoj zaposlenih u obrazovanju

Regionalni centri za profesionalni razvoj zaposlenih u obrazovanju uspostavljeni su kroz projekat Stručnog usavršavanja obrazovnog kadra (Professional Development Project - PDP), zahvaljujući memorandumu o razumevanju, potpisanom 24. jula 2003. između vlada Švajcarske - Agencije za razvoj i saradnju (SDC) i Republike Srbije - Ministarstva prosvete.

Nastanak i svrha Centra za stručno usavršavanje

Centar za stručno usavršavanje u obrazovanju je nastao na osnovu Zakona o osnovama sistema obrazovanja i vaspitanja, na osnovu potrebe da se unapredi kvalitet obrazovanja, zbog efikasnosti, ekonomičnosti, decentralizacije i reformskih procesa u obrazovanju radi usaglašavanja sa evropskim standardima. Ova institucija iz oblasti obrazovanja, osnovana od strane grada Šapca, trudiće se da ostvari vodeću ulogu na regionalnom nivou iz područja obrazovanja i usavršavanja prosvetnih radnika. Svrha otvaranja Centra za stručno usavršavanje u obrazovanju jeste da u skladu sa regionalnim potrebama i strategijom razvoja obrazovanja na nacionalnom nivou, organiyuje seminare za prosvetne radnike u njihovom mestu rada ili neposrednoj blizini i time omogući značajno smanjenje troškova stručnog usavršavanja. On je takođe i mesto gde se vrši vrednovanje i praćenje kvaliteta stručnog usavršavanja, kao i mesto okupljanja i razmene profesionalnih iskustava.

Ciljevi Centra

- Poboljšanje kvaliteta obrazovanja - Primena i provođenje strategije u skladu sa strategijom koju je razvio Centar za profesionalni razvoj Beograd. - Priprema i realizacija godišnjih programa stručnog usavršavanja u regiji, uz saradnju sa Školskom upravom i osatalim Centrima za stručno usavršavanje.

Aktivnosti Centra

- Snimanje i analiza potreba za stručnim usavršavanjem zaposlenih u obrazovanju; - Planiranje obuke i drugih vidova stručnog usavršavanja; - Pomoć pri kreiranju novih programa stručnog usavršavanja; - Praćenje primene različitih oblika stručnog usavršavanja; - Saradnja sa Zavodom / Centrom za profesionalni razvoj; - Saradnja sa lokalnom zajednicom; - Saradnja sa Ministarstvom prosvete / Školskom upravom; - Saradnja sa obrazovno-vaspitnim ustanovama; - Formiranje i održavanje baze podataka; - Analiza ponude programa stručnog usavršavanja; - Organizovanje seminara i drugih oblika stručnog usavršavanja;